
[bookmark: Sujet][bookmark: References]Az Európai Parlament 2025. november 25-i állásfoglalása a géntechnológiával módosított MON 87427 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló bizottsági végrehajtási határozat tervezetéről (D109634/01 – 2025/2897(RSP))
[bookmark: TextBodyBegin]Az Európai Parlament,
–	tekintettel a géntechnológiával módosított MON 87427 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló bizottsági végrehajtási határozat tervezetére (D109634/01),
–	tekintettel a géntechnológiával módosított élelmiszerekről és takarmányokról szóló, 2003. szeptember 22-i 1829/2003/EK európai parlamenti és tanácsi rendeletre[footnoteRef:1] és különösen annak 11. cikke (3) bekezdésére és 23. cikke (3) bekezdésére, [1:  	HL L 268., 2003.10.18., 1. o., http://data.europa.eu/eli/reg/2003/1829/oj.] 

[bookmark: _Hlk210666078][bookmark: _Hlk210664905]–	tekintettel az 1829/2003/EK rendelet 35. cikkében említett Növények, Állatok, Élelmiszerek és Takarmányok Állandó Bizottságának 2025. szeptember 15-i szavazására, ahol nem nyilvánítottak véleményt, valamint a fellebbviteli bizottságban 2025. október 21-én tartott szavazására, amelyen ugyancsak nem született vélemény,
–	tekintettel a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról szóló, 2011. február 16-i 182/2011/EU európai parlamenti és tanácsi rendelet[footnoteRef:2] 11. cikkére, [2:  	HL L 55., 2011.2.28., 13. o., ELI: http://data.europa.eu/eli/reg/2011/182/oj.] 

–	tekintettel az Európai Élelmiszerbiztonsági Hatóság (EFSA) által 2025. március 27-én elfogadott és 2025. május 13-án közzétett véleményre[footnoteRef:3], [3:  	Az EFSA géntechnológiával módosított szervezetekkel foglalkozó tudományos testületének „A géntechnológiával módosított MON 87427 kukorica értékelése” című tudományos szakvéleménye (GMFF-2023-21254. sz. kérelem), EFSA Journal 2025;23(5):9380; https://doi.org/10.2903/j.efsa.2025.9380. ] 

[bookmark: _Hlk210666451]– 	tekintettel a géntechnológiával módosított szervezetek (a továbbiakban: GMO-k) engedélyezését kifogásoló korábbi állásfoglalásaira[footnoteRef:4], [4:  	A nyolcadik parlamenti ciklusban a Parlament 36, a kilencedik ciklusban pedig 38 olyan állásfoglalást fogadott el, amelyben kifogást emelt GMO-k engedélyezésével szemben. Emellett a tizedik parlamenti ciklus során a következő állásfoglalásokat fogadta el:
 	–	Az Európai Parlament 2024. november 26-i állásfoglalása a géntechnológiával módosított MON 89034 × 1507 × NK603 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló (EU) 2024/2628 bizottsági végrehajtási határozatról (HL C, C/2025/1797, 2025.4.4., ELI: http://data.europa.eu/eli/C/2025/1797/oj).
 	–	Az Európai Parlament 2024. november 26-i állásfoglalása a géntechnológiával módosított COT102 gyapotot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló (EU) 2024/2627 bizottsági végrehajtási határozatról (HL C, C/2025/1798, 2025.4.4., ELI: http://data.europa.eu/eli/C/2025/1798/oj).
 	–	Az Európai Parlament 2024. november 26-i állásfoglalása a géntechnológiával módosított MON 89034 × 1507 × MON 88017 × 59122 kukoricát és nyolc alkombinációját tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló (EU) 2024/2629 bizottsági végrehajtási határozatról (HL C, C/2025/1799, 2025.4.4., ELI: http://data.europa.eu/eli/C/2025/1799/oj).
 	–	Az Európai Parlament 2024. november 26-i állásfoglalása a géntechnológiával módosított MON 810 kukoricát tartalmazó, abból álló takarmányok vagy abból előállított takarmány- és élelmiszertermékek forgalomba hozatalára vonatkozó engedély 1829/2003/EK európai parlamenti és tanácsi rendelet szerinti megújításáról, valamint az (EU) 2017/1207 bizottsági végrehajtási határozat hatályon kívül helyezéséről szóló (EU) 2024/1828 bizottsági végrehajtási határozatról (HL C, C/2025/1800, 2025.4.4., ELI: http://data.europa.eu/eli/C/2025/1800/oj).
 	–	Az Európai Parlament 2024. november 26-i állásfoglalása a géntechnológiával módosított DP915635 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló (EU) 2024/1822 bizottsági végrehajtási határozatról (HL C, C/2025/1801, 2025.4.4., ELI: http://data.europa.eu/eli/C/2025/1801/oj).
 	–	Az Európai Parlament 2024. november 26-i állásfoglalása a géntechnológiával módosított DP23211 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló (EU) 2024/1826 bizottsági végrehajtási határozatról (HL C, C/2025/1802, 2025.4.4., ELI: http://data.europa.eu/eli/C/2025/1802/oj).
 	–	Az Európai Parlament 2024. november 26-i állásfoglalása a géntechnológiával módosított DP202216 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló (EU) 2024/2618 bizottsági végrehajtási határozatról (HL C, C/2025/1803, 2025.4.4., ELI: http://data.europa.eu/eli/C/2025/1803/oj).
 	–	Az Európai Parlament 2024. november 26-i állásfoglalása a géntechnológiával módosított MON 94804 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (HL C, C/2025/1804, 2025.4.4., ELI: http://data.europa.eu/eli/C/2025/1804/oj).
 	–	Az Európai Parlament 2025. február 12-i állásfoglalása a géntechnológiával módosított DP910521 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (HL C, C/2025/2246, 2025.4.29., ELI: http://data.europa.eu/eli/C/2025/2246/oj).
 	–	Az Európai Parlament 2025. február 12-i állásfoglalása a géntechnológiával módosított MON 95275 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (HL C, C/2025/2247, 2025.4.29., ELI: http://data.europa.eu/eli/C/2025/2247/oj).
 	–	Az Európai Parlament 2025. május 8-i állásfoglalása a géntechnológiával módosított MON 87705 × MON 87708 × MON 89788 szójababot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (P10_TA(2025)0106).
 	–	Az Európai Parlament 2025. október 8-i állásfoglalása a géntechnológiával módosított DP51291 kukoricát tartalmazó, abból álló vagy abból előállított termékek forgalomba hozatalának a 2025. szeptember 22-i 1829/2003/EK európai parlamenti és tanácsi rendelet szerinti engedélyezéséről szóló (EU) 2025/1898 bizottsági végrehajtási határozatról (P10_TA(2025)0222).] 

[bookmark: _Hlk210059365]–	tekintettel eljárási szabályzata 115. cikkének (2) és (3) bekezdésére,
–	tekintettel a Környezetvédelmi, Éghajlatváltozási és Élelmiszer-biztonsági Bizottság állásfoglalási indítványára, 
A.	mivel a 2015. december 4-i (EU) 2015/2281 bizottsági végrehajtási határozat[footnoteRef:5] engedélyezte a géntechnológiával módosított MON 87427 kukoricát (a továbbiakban: géntechnológiával módosított kukorica) tartalmazó, abból álló vagy abból előállított termékek forgalomba hozatalát; [5:  	HL L 322., 2015.12.8., 67. o., ELI: http://data.europa.eu/eli/dec_impl/2015/2281/oj.] 

B.	mivel 2024. március 19-én az Amerikai Egyesült Államokban székhellyel rendelkező Bayer CropScience LP nevében eljáró belgiumi székhelyű Bayer Agriculture BV az 1829/2003/EK rendelet 11. és 23. cikkének megfelelően kérelmet nyújtott be a Bizottsághoz a szóban forgó engedély megújítása iránt;
C.	mivel a megújítás iránti kérelem hatálya a géntechnológiával módosított kukoricát tartalmazó, abból álló vagy abból előállított élelmiszerekre és takarmányokra, valamint az azt tartalmazó vagy abból álló, nem élelmiszerként vagy takarmányként való felhasználásra szánt termékekre terjed ki, a termesztés kivételével; mivel az engedély hatálya kiterjed a géntechnológiával módosított kukoricát tartalmazó vagy abból álló élelmiszeren és takarmányon kívül olyan termékek forgalomba hozatalára is, amelyeket – a termesztésen kívül – ugyanarra a felhasználásra szánnak, mint bármely más kukoricát;
D.	mivel az EFSA 2025. március 27-én kedvező véleményt adott ki, amelyben arra a következtetésre jutott, hogy a megújítás iránti kérelem nem tartalmazott olyan elemeket, amelyek új veszélyeket, az expozíció módosulását vagy tudományos bizonytalanságot eredményeznének, amelyek megváltoztatnák az eredeti kockázatértékelésre vonatkozóan 2015-ben kiadott következtetéseket;
E.	mivel az EFSA értékelése nem foglalkozott kellőképpen a glifozát fokozott használatának kumulatív és kombinált hatásaival, hosszú távú toxikológiai vizsgálataival vagy közvetett ökológiai következményeivel;
F.	mivel a géntechnológiával módosított kukorica glifozáttűrő; mivel a glifozátról megállapították, hogy használata a biológiai sokféleséget, a talaj és a víz egészségét érintő kockázatokkal, valamint az emberi egészségre gyakorolt lehetséges hatásokkal jár;
G.	mivel a glifozáttal szemben ellenálló, géntechnológiával módosított növények nagyarányú termesztése az exportáló országokban a gyomirtó szerek nagyobb mértékű használatához, ellenálló gyomnövények megjelenéséhez, valamint a gazdálkodási rendszerekre, az ökoszisztémákra és a vidéki közösségekre gyakorolt negatív következményekhez vezetett;
H.	mivel a bizottsági végrehajtási határozat tervezetében előírt, a környezeti hatásokra vonatkozó nyomonkövetési terv főként általános felügyeletre támaszkodik, és nem írja elő a beporzókra, a talajlakó szervezetekre, a vízi élővilágra és a nem célzott növényekre vonatkozó célzott, független, hosszú távú tanulmányok készítését;
I.	mivel tudományos bizonytalanság és a potenciális károkozásra utaló bizonyítékok megléte esetén az Európai Unió működéséről szóló szerződés 191. cikkében foglalt elővigyázatosság elvét kell alkalmazni;
J.	mivel az 1829/2003/EK rendelet előírja, hogy a géntechnológiával módosított élelmiszerek és takarmányok nem gyakorolhatnak káros hatást az emberi egészségre, az állati egészségre vagy a környezetre;
K.	mivel az „egy egészség” megközelítés megköveteli, hogy a GMO-k hosszú távú fenntarthatóságának és biztonságának értékelése során figyelembe vegyék az emberek, az állatok, a növények és a környezet egészsége közötti kölcsönös függőséget;
L.	mivel a Parlament következetesen kifogásolta a GMO-k engedélyezését és megújítását azokban az esetekben, amikor a tagállamok között nem jött létre minősített többség a Növények, Állatok, Élelmiszerek és Takarmányok Állandó Bizottságában vagy a Fellebbviteli Bizottságban, hangsúlyozva a döntéshozatali eljárás tartós demokratikus deficitjét;
1.	úgy véli, hogy a bizottsági végrehajtási határozat tervezete túllépi az 1829/2003/EK rendeletben meghatározott végrehajtási hatásköröket;
2.	úgy véli, hogy a bizottsági végrehajtási határozat tervezete nem felel meg az uniós jognak, mivel nem egyeztethető össze az 1829/2003/EK rendelet célkitűzésével, azaz – a 178/2002/EK európai parlamenti és tanácsi rendeletben[footnoteRef:6] meghatározott általános alapelvekkel összhangban – azzal, hogy a belső piac hatékony működésének és az elővigyázatosság elvének való megfelelés biztosítása mellett alapul szolgáljon az emberi élet és egészség, az állatok egészsége és az állatjólét, a környezet és a géntechnológiával módosított élelmiszerekre és takarmányokra vonatkozó fogyasztói érdekek magas szintű védelméhez; [6:  	Az Európai Parlament és a Tanács 178/2002/EK rendelete (2002. január 28.) az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról (HL L 31., 2002.2.1., 1. o., ELI: http://data.europa.eu/eli/reg/2002/178/oj).] 

3.	felhívja a Bizottságot, hogy vonja vissza végrehajtási határozata tervezetét;
[bookmark: _Hlk210900300]4.	felhívja a Bizottságot, hogy az „egy egészség” koncepcióval összhangban ne újítsa meg a géntechnológiával módosított kukorica engedélyét a glifozáthasználattal, a rezisztens gyomokkal, a biológiai sokféleség csökkenésével és az elégtelen hosszú távú bizonyítékokkal összefüggő kockázatok miatt;
[bookmark: _Hlk210900241]5.	felhívja a Bizottságot, hogy a Parlament következetes kifogásaira és a tagállamok közötti minősített többségi támogatás hiányára adott válaszként haladéktalanul nyújtson be jogalkotási javaslatot a GMO-kkal kapcsolatos döntéshozatali eljárás reformjára;
6.	sürgeti a Bizottságot, hogy vegye figyelembe az Unió nemzetközi megállapodások – például a Párizsi Megállapodás, a biológiai sokféleségről szóló ENSZ-egyezmény és az ENSZ fenntartható fejlődési céljai – szerinti kötelezettségeit;
7.	utasítja elnökét, hogy továbbítsa ezt az állásfoglalást a Tanácsnak és a Bizottságnak, valamint a tagállamok kormányainak és parlamentjeinek.

